Mii de bucureșteni și nu numai vin în fiecare zi la Târgul de Crăciun București. Și în acest an Primăria Capitalei l-a organizat în fața Palatului Parlamentului.

Comercianții profită la maximum de venirea sărbătorilor de iarnă și au dublat sau chiar triplat prețurile produselor pe care le vând la târgul din fața Palatului Parlamentului

În comparație cu ce găsiți în magazine sau în supermarketuri, prețurile de aici sunt exagerate, dar cei care trec pragul târgului închid ochii, chiar dacă știu că scot mult prea mult din buzunar

Târgul de Crăciun organizat de Primăria București este deschis zilnic între 11:00 și 22:30, până pe 26 decembrie

Organizatorii evenimentului se laudă că e cel mai mare târg de Crăciun din România, care atrage pe lângă români de toate vârstele și sute de cetățeni străini. De la chinezi și japonezi, la etiopieni, mexicani, până la englezi, spanioli, italieni, francezi sau germani.

Urmărește cel mai nou VIDEO Știri VIDEO Alegeri locale 2020. Ce se întâmplă cu Gabriela Firea dacă pierde, ce se întâmplă cu Nicușor Dan dacă pierde

Cele 133 de căsuțe, un brad imens, casa lui Moș Crăciun, o iesle, dar și patinoarul sunt atracțiile principale ale târgului. Muzică de Crăciun, renii Moșului, dar și concertele organizate pe scena imensă din Piață atrag oamenii la petrecere. Holograf, Phoenix, Fuego, Irina Loghin, Ștefan Bănică jr., Ștefan Hrușcă, Cristi Minculescu, Nicole Cherry sau Elena Gheorghe sunt câțiva din sutele de artiști care urcă zilnic pe scena imensă din cadrul evenimentului.

Recomandări În ziua alegerilor, unul dintre mogulii sănătății de dinainte de Colectiv îl atacă pe Vlad Voiculescu, folosind acuzele lui Firea: „Condamnând la moarte pacienți”

Speculă în toată regula!

Doar că miile de participanți lasă bani buni la târg! Pentru că prețurile sunt umflate, iar comercianții vor să profite cât mai mult de acest eveniment! E speculă în toată regula! Pentru un pahar de ceai cu lămâie vizitatorii trebuie să scoată din buzunar între 7 și 8 lei, la fel și pentru un pahar de vin fiert, doar că aici prețul poate urca până la 17 lei în funcție de aromele pe care le doriți, dar și modul de servire. Un pahar de 250 ml de ciocolată caldă costă ca la cafenele de lux: 12 lei!

Zona gastronomică a târgului este un alt punct unde se vede că prețurile sunt mult mai mari decât ar fi normal.

Doi italieni vor să încerce sarmalele românești cu mămăligă! Dar s-au oprit la una dintre cele mai scumpe căsuțe din târg!

Recomandări VIDEO | Bătaie între reprezentanții PNL și PSD într-un cabinet medical unde se scoteau, noaptea, adeverințe pentru urna mobilă

O singură sarma costă 5 lei, mămăliga încă 3 lei, un ardei iute 2 lei și o lingură de smântână alți 3 lei! Din start 13 de lei.

Cât plătiți pentru doi castraveți murați sau un gogoșar și puțină conopidă murată? Alți 5 lei! Caserola de plastic se plătește și ea, un leu. Doar tacâmurile sunt gratis! Deci am ajuns la 19 lei pentru o sarma cu mămăligă și ceva murături pe lângă.

Lipia costă 4 lei, iar pentru o simplă chiflă trebuie plătit 3 lei.

O simplă chifteluță costă 4 lei…

Cele aproximativ 15 căsuțe la care se vinde mâncare au prețuri de hotel de lux. O porție de 100 de grame de tochitură costă 25 de lei, o porție de varză călită între 5 și 20 de lei, pentru o fasole cu afumătură trebuie să scoateți din buzunar între 15 și 20 de lei, iar pentru 100 de grame de ciolan afumat, minimum 12 lei! Pastrama de berbecuț e 15 lei.

Recomandări Istoria votului e de partea lui Firea: niciun primar cu mandat întreg nu a pierdut în București, când a candidat a doua oară

Dacă tot e târg, comercianții profită la maximum! Bucureștenii nu se uită la bani, așa că pentru un hot-dog simplu cu ketchup, maioneză sau muștar trebuie să achite 12 lei! O simplă chifteluță de porc costă 4 lei, iar un cârnăcior adus de la Buzău costă 12 lei, suta de grame!

Un piept de pui are prețul de pornire de 8 lei, dar poate ajunge și până la 15, suta de grame, în funcție de comerciant. Coastele costă și ele 15-20 de lei, iar pentru o porție de șorici trebuie să plătiți 12 lei.

Dulciurile, trufandale de lux

Și la capitolul dulciuri e o explozie de prețuri! Clătita cu dulceață costă 10 lei, cea cu ciocolată e cu 5 lei mai scumpă. O sută de grame de turtă dulce se vinde cu 12 lei, iar o brioșă cu ciocolată, 7 lei. O bucățică de cataif cu fistic poate ajunge până la 19 lei, iar pe o gălușcă cu prune trebuie să plătiți în jur de 20 de lei.

O gogoașă pudrată cu zahăr costă 5 lei, iar dacă mai are și un pic de ciocolată ajunge la 7 lei. Prăjitura cu măr sau cu dovleac costă tot 7 lei, iar pentru un jumătate de kilogram de cozonac trebuie să scoateți din buzunar 25 de lei! Dacă vă încumetați și la restul căsuțelor s-ar putea să plecați cu portofelul gol acasă.

Una peste alta, Crăciun Fericit!

VEZI GALERIA FOTO VEZIFOTO POZA 1 / 10

Citeşte şi:

Centrală termică montată peste o pictură veche de peste 200 de ani, într-o biserică din Târgu Jiu. Cum au reacționat enoriașii

Cinci minute de ”mizerie absolută” și ”jeg gros” la Spitalul Județean Brașov. Clipul filmat de un deputat USR: ”Este un pericol de contaminare”

Gabriela Firea va candida pentru un nou mandat la Primăria București: ”Trei ani de zile am muncit de dimineaţa până noaptea”

PARTENERI - GSP.RO FOTO Bianca Drăgușanu, întâlnire cu Ciprian Marica: „Am fost la un suc cu el”. Incredibil ce s-a întâmplat după

PARTENERI - PLAYTECH BREAKING NEWS: Cum încalcă Gabriela Firea legea, în ziua votării. Ludovic Orban, apel de ultimă oră

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro EDUCAȚIA ÎN LUME. Protestul „nu contează cât de lung am părul” al elevilor thailandezi